

        
				

ANUNȚ PUBLIC


Având în vedere evoluția condițiilor hidro-meteorologice actuale caracterizate prin temperaturi ridicate, lipsa precipitațiilor și instalarea fenomenului de secetă, factori care au generat o scădere critică a debitelor surselor de apă și a volumelor acumulate în rezervoarele de înmagazinare existente la nivelul județului Bihor, s-a constatat la nivelul Comitetului Județean pentru Situații de Urgență Bihor necesitatea implementării de acțiuni în vederea protejării rezervei de apă potabilă.
În această perioadă de secetă prelungită și temperaturi foarte ridicate, solicităm locuitorilor comunei Sălard utilizarea responsabilă a apei potabile și facem apel la toți cetățenii pentru a folosi rațional apa, numai pentru consum  gospodăresc şi să evite folosirea acesteia în alte scopuri, cum ar fi: activităţi agricole, irigatul grădinilor, spălatul teraselor,  pavajelor. udării gazonului, umplerea piscinelor spalarea curtilor, trotuarelor si autovehiculelor.
Astfel, a fost transmisă o circulară către toate unitățile administrativ teritoriale din județul Bihor, privind obligativitatea adoptării la nivelul Comitetelor Locale pentru Situații de Urgență (CLSU) a unui Plan propriu de restricții și folosire a apei care să includă următoarele măsuri obligatorii:
1. Restricționarea destinației de consum: Informarea publică a tuturor utilizatorilor (cetățeni, agenți economici, instituții) cu privire la obligativitatea utilizării apei din rețeaua publică de distribuție exclusiv pentru consumul casnic, menaj și adăparea animalelor.
2. Interzicerea utilizărilor neesențiale: Interzicerea strictă, prin Hotărâre CLSU sau Dispoziție de Primar, a utilizării apei potabile pentru: udarea gazonului, umplerea piscinelor / bazinelor de agrement, spălarea curților, a trotuarelor și a autovehiculelor.
3. Introducerea unui program de furnizare raționalizată a apei: În cazul în care capacitatea de înmagazinare nu mai poate asigura continuitatea serviciului, operatorul de apă, de comun acord cu autoritatea locală, va introduce un program stratificat de distribuție a apei (pe intervale orare). Acest program va fi adus la cunoștința populației cu minimum 24 de ore înainte de aplicare.
4. Intensificarea controalelor: Organizarea de echipe mixte de control (reprezentanți ai Primăriei și/sau ai Operatorului de apă) pentru identificarea, descurajarea și sancționarea consumului abuziv sau a pierderilor din rețelele interioare.
5. Pregătirea surselor alternative: Monitorizarea stării tehnice și igienico-sanitare a fântânilor publice, a cișmelelor și a izvoarelor locale, în vederea utilizării acestora ca surse alternative în caz de necesitate majoră.
[image: 💧]APA DIN REȚEAUA PUBLICĂ TREBUIE UTILIZATĂ CU PRIORITATE PENTRU CONSUMUL CASNIC, MENAJ ȘI ADĂPAREA ANIMALELOR.
Programul de restricționare  se va menține atât timp cât situația resurselor de apă o impune și va putea fi modificat în funcție de evoluția debitelor surselor și a rezervelor disponibile.

